b'\n_START_ARTICLE_\nLea Bartha\n_START_SECTION_\n\xc5\xbdivljenje\n_START_PARAGRAPH_\nLea Bartha je odra\xc5\xa1\xc4\x8dala v enostar\xc5\xa1evski dru\xc5\xbeini z mamo Zsuzsanno, ki ima mad\xc5\xbearske korenine. Zaklju\xc4\x8dila je d\xc5\xbeezovsko petje na srednji glasbeni \xc5\xa1oli ter na Pedago\xc5\xa1ki fakulteti Univerze v Ljubljani diplomirala iz biologije in gospodinjstva, nato pa \xc5\xa1tudirala muzikologijo na Filozofski fakulteti v Ljubljani. Po kon\xc4\x8dani ni\xc5\xbeji glasbeni \xc5\xa1oli se je ve\xc4\x8d kot deset let pevsko izpopolnjevala pod vodstvom Nade \xc5\xbdgur iz jazz, gospel in sodobne duhovne glasbe. V Nem\xc4\x8diji se je s pomo\xc4\x8djo \xc5\xa1tipendij Music Theater Bavaria ve\xc4\x8dkrat udele\xc5\xbeila enomese\xc4\x8dnih seminarjev iz gledali\xc5\xa1ke glasbe, na katerih je redno nastopala tako s klasi\xc4\x8dnim repertoarjem kot tudi muzikalnim.\n_START_SECTION_\nDelo\n_START_PARAGRAPH_\nLeta 2009 je za\xc4\x8dela pedago\xc5\xa1ko delo kot mentorica za petje v glasbeni \xc5\xa1oli GVIDO. Od leta 2013 dalje je prvi sopran in korepetitorka v skupini XXL Vocal Group Toma\xc5\xbe Kozlev\xc4\x8dar. Od leta 2014 dalje pevka in umetni\xc5\xa1ki vodja vokalne skupine VOC8, vokalnega \xc5\xbeenskega okteta, ki se ukvarja s pop, jazz, soul in gospel zvrstmi._NEWLINE_Trenutno vodi svojo pevsko \xc5\xa1olo, preko katere nudi programe Nega glasu, Avdicija se bli\xc5\xbea, Skupina ter na nova programa Mladi muzikalci in Mali muzikal\xc4\x8dek._NEWLINE_Leta 2015 je bila v slovenski razli\xc4\x8dici muzikala Mamma Mia! izbrana za eno izmed glavnih vlog, vlogo h\xc4\x8derke Sophie.'